CELEX: C2007/315/28
Language: sl
Date: 2007-12-22 00:00:00
Title: Zadeva C-251/06: Sodba Sodišča (četrti senat) z dne 8. novembra 2007 (predlog za sprejetje predhodne odločbe Unabhängiger Finanzsenat, Außenstelle Linz – Avstrija) – Firma Ing. Auer – Die Bausoftware GmbH proti Finanzamt Freistadt Rohrbach Urfahr (Posredni davki – Zbiranje kapitala – Prenos sedeža družbe – Odprava dajatve na kapital, ki je obračunana na družbo)

22.12.2007   
            
            
               SL
            
            
               Uradni list Evropske unije
            
            
               C 315/17
            
         Sodba Sodišča (četrti senat) z dne 8. novembra 2007 (predlog za sprejetje predhodne odločbe Unabhängiger Finanzsenat, Außenstelle Linz – Avstrija) – Firma Ing. Auer – Die Bausoftware GmbH proti Finanzamt Freistadt Rohrbach Urfahr
   (Zadeva C-251/06) (1)
   
   (Posredni davki - Zbiranje kapitala - Prenos sedeža družbe - Odprava dajatve na kapital, ki je obračunana na družbo)
   (2007/C 315/28)
   Jezik postopka: nemščina
   Predložitveno sodišče
   Unabhängiger Finanzsenat, Außenstelle Linz
   Stranki v postopku v glavni stvari
   
      Tožeča stranka: Firma Ing. Auer – Die Bausoftware GmbH
   
      Tožena stranka: Finanzamt Freistadt Rohrbach Urfahr
   Predmet
   Predlog za sprejetje predhodne odločbe – Unabhängiger Finanzsenat – Razlaga člena 4(1)(a) in (g), člena 4(3)(b) in člena 7(2) Direktive Sveta 69/335/EGS z dne 17. julija 1969 o posrednih davkih na zbiranje kapitala (UL L 269, str. 12), kot je bila spremenjena z Direktivo Sveta 85/303/EGS z dne 10. junija 1985 (UL L 156, str. 23) – Obračun dajatve na kapital družbi, ki je prenesla sedež dejanske uprave iz države članice, ki je odpravila dajatev na kapital, v državo članico, ki obračunava dajatev na kapital.
   Izrek
   Člen 4(1)(g) in (3)(b) Direktive Sveta 69/335/EGS z dne 17. julija 1969 o posrednih davkih na zbiranje kapitala, kot je bila spremenjena z Direktivo Sveta 85/303/EGS z dne 10. junija 1985 in z Aktom o pogojih pristopa Republike Avstrije, Republike Finske in Kraljevine Švedske ter o prilagoditvah pogodb, na katerih temelji Evropska unija, je treba razlagati tako, da dejstvo, da je določena država članica odpravila obračunavanje dajatve na kapital, ne nasprotuje temu, da bi se ob prenosu sedeža dejanske uprave iz te države članice v drugo državo članico, kjer se še vedno obračunava ta dajatev, družbo, ki spada v eno izmed kategorij, ki so navedene v členu 3(1)(a) te direktive, opredelilo za kapitalsko družbo za namene obračunavanja dajatve na kapital, v smislu člena 4(1)(g) navedene direktive. Vseeno pa taka razlaga ne sme privesti do spodbujanja ravnanj v zvezi z ustvarjanjem umetnih konstruktov zgolj s ciljem, da se doseže davčna korist. V pristojnosti predložitvenega sodišča je, da preuči, ali okoliščine zadeve v postopku v glavni stvari prikrivajo objektivne elemente, ki pomenijo tako zlorabo.
   
      (1)  UL C 212, 2.9.2006.